Vyhodnotenie medzirezortného pripomienkového konania

Materiál „Návrh na určenie gestorských ústredných orgánov štátnej správy zodpovedných za transpozíciu smerníc a vypracovanie tabuliek zhody k návrhom slovenských všeobecne záväzných právnych predpisov“ bol v rámci medzirezortného pripomienkového konania zaslaný všetkým ústredným orgánom štátnej správy, Generálnej prokuratúre SR, Najvyššiemu kontrolnému úradu SR, Národnej banke Slovenska a podpredsedom vlády SR.
Z celkového počtu 32 oslovených subjektov sa ich k materiálu vyjadrilo 29. Stanovisko k návrhu nezaslali: Ministerstvo školstva SR, Úrad jadrového dozoru SR a podpredseda vlády SR pre ekonomiku. Pripomienky neuplatnili: Ministerstvo zahraničných vecí SR, Ministerstvo obrany SR, Ministerstvo výstavby a regionálneho rozvoja SR, Ministerstvo pre správu a privatizáciu národného majetku SR, Ministerstvo zdravotníctva, Ministerstvo spravodlivosti SR, Ministerstvo kultúry SR, Ministerstvo vnútra SR, Ministerstvo financií SR, Ministerstvo pôdohospodárstva SR, Úrad geodézie, kartografie a katastra SR, Protimonopolný úrad SR, Úrad priemyselného vlastníctva SR, Štatistický úrad SR, Správa štátnych hmotných rezerv SR, Najvyšší kontrolný úrad SR, Úrad vlády SR – podpredsedníčka vlády pre európsku integráciu, Úrad vlády SR – podpredseda vlády pre ľudské a menšinové práva a regionálny rozvoj, Úrad vlády SR – Sekcia kontroly a Úrad vlády SR - Sekcia hospodárskej politiky.
Vznesené pripomienky zásadnej povahy, ako aj odporúčajúceho charakteru boli v prevažnej miere zohľadnené a zapracované do návrhu určenia gestorských ústredných orgánov. 
Materiál sa na rokovanie vlády predkladá s rozporom Ministerstva práce, sociálnych vecí a rodiny SR, ktoré ako zásadnú pripomienku uplatnilo návrh, aby gestorom smernice 2002/15/ES o organizácii pracovného času osôb vykonávajúcich prepravné činnosti v cestnej doprave bolo ustanovené Ministerstvo dopravy, pôšt a telekomunikácií SR. Ministerstvo dopravy, pôšt a telekomunikácií SR nesúhlasí s navrhovaným ustanovením gestorstva a z toho dôvodu sa za účelom odstránenia rozporu na sekcii Inštitút pre aproximáciu práva ÚV SR uskutočnilo rokovanie zástupcov oboch dotknutých ministerstiev. Rozpor sa nepodarilo odstrániť a o  určení gestora smernice bude musieť rozhodnúť vláda SR.

Por. č.	Rezort	Obsah pripomienky	Odôvodnenie neakceptovania pripomienky	
1.	MPSVR SR	Pri smernici 2002/15/ES o organizácii pracovného času osôb vykonávajúcich prepravné činnosti v cestnej doprave ustanoviť MDPT SR ako gestora transpozície tejto smernice	Hlavným  predmetom úpravy smernice  2002/15/ES o organizácii pracovného času osôb vykonávajúcich prepravné činnosti v cestnej doprave je problematika pracovného času, ktorý je súčasťou pracovnoprávnych vzťahov, ktoré spadajú podľa § 15 zákona č. 575/2001 Z. z. o organizácií činnosti vlády a organizácií ústrednej štátnej správy do kompetencie MPSVR SR, a to bez ohľadu na  rezort/odvetvie, ktorého pracovný čas sa upravuje
smernica Európskeho parlamentu a rady 2000/34/ES, ktorou sa mení a dopĺňa smernica rady 93/104/ES o určitých aspektoch organizácie pracovného času  spadá podľa výsledkov screeningových rokovaní do kapitoly 13 – Sociálna politika a zamestnanosť (časť 13.01 – Pracovné právo) i údajov v Progress Editore – Directory (časť 05.20.20 – Pracovné podmienky), a teda do pôsobnosti MPSVR SR.    
Gestorstvo k smernici 2000/34/ES, ktorou sa mení a dopĺňa smernica rady 93/104/ES o určitých aspektoch organizácie pracovného času bolo uznesením vlády SR č. 962 z 10. októbra 2001 určené MPSVR SR a MDPT SR a MZ SR boli určení ako spolupracujúce rezorty;

Na základe uvedeného odporúčame predložiť návrh zákona o pracovnom čase a čase odpočinku pracovníkov v doprave na rokovanie vlády SR ako spoločný návrh MPSVR SR a MDPT SR.